open-index/open-wikipedia-markdown huggingface dataset:
Μονομελές Εφετείο

Το **Μονομελές Εφετείο Κακουργημάτων** είναι δευτεροβάθμιο ποινικό δικαστήριο, που προβλέπεται στον τρέχοντα Κώδικα Ποινικής Δικονομίας. Συγκροτείται από έναν Πρόεδρο εφετών ή εφέτη, σύμφωνα με το άρ. 7 του ν. 4620/2019. Η αρμοδιότητα του Μονομελούς Εφετείου Κακουργημάτων, όπως διαγράφεται στο άρ. 110 του ίδιου νόμου, περιλαμβάνει την εκδίκαση υποθέσεων, που αφορούν την εκδίκαση: 

α) των κακουργημάτων που αναφέρονται στα άρθρα 301 και 303, εφόσον για αυτά έχει συνταχθεί πρακτικό συνδιαλλαγής ή διαπραγμάτευσης.

β) των περιοριστικά απαριθμούμενων κακουργημάτων της διακεκριμένης κλοπής (άρθρο 374 ΠΚ), της ληστείας (άρθρο 380 ΠΚ), της παράτυπης μετανάστευσης (ν. 4251/2014), του κώδικα νόμων για τα ναρκωτικά (ν. 4139/2013), των περ. β΄ έως και ε΄ της παρ. 1 και της παρ. 3 του άρθρου 268 του ν.δ. 86/1969 «Δασικός Κώδικας» (Α΄ 7), και της παρ. 1 του άρθρου 71 τουν. 998/1979 «περί προστασίας δασών» (Α΄ 289), εκτός αν στον νόμο απειλείται κατά αυτών η ποινή της ισόβιας κάθειρξης, οπότε αυτά υπάγονται στη δικαιοδοσία του τριμελούς εφετείου.

γ) των υποθέσεων συγχώνευσης των ποινών με τον καθορισμό συνολικής ποινής στις περιπτώσεις που προβλέπονται στο άρθρο 551.

Κατηγορία:Δικαστικές αρχές
Σωτήριος Παπαπολίτης

Ο **Σωτήρης Παπαπολίτης** (1941-2020) ήταν Έλληνας πολιτικός και βουλευτής.

Γεννήθηκε στον Πειραιά και ήταν γιός του παλαιού βουλευτή και Υπουργού Σάββα Παπαπολίτη. Εκλέχθηκε βουλευτής Πειραιά το 1974 με την ΕΔΗΚ και στη συνέχεια με τη Νέα Δημοκρατία. Το 1990 ήταν υποψήφιος δήμαρχος Πειραιά. 

Πέθανε στις 14 Ιουνίου 2020. Ήταν παντρεμένος με την Ισαβέλλα Ράλλη και είχε δυο παιδιά.

## Παραπομπές


Κατηγορία:Βουλευτές Πειραιώς και Νήσων
Λιβαδάκι Θεσσαλονίκης

Το **Λιβαδάκι** είναι μικρό χωριό της Κεντρικής Μακεδονίας στην Περιφερειακή Ενότητα Θεσσαλονίκης σε υψόμετρο 10 μέτρα. Βρίσκεται προς τα παράλια του Θερμαϊκού, στη νοτιοδυτική πλευρά του Διεθνή Κρατικού Αερολιμένα Θεσσαλονίκης, ανατολικά της Περαίας και βορειοδυτικά από το Νέο Ρύσιο. Απέχει περίπου 25 χλμ. νότια από την Θεσσαλονίκη και 12 χλμ. βόρεια από την Επανομή (έδρα του δήμου). Πριν την απελευθέρωση αναφέρεται με το όνομα *Τσαΐρ Τσιφλίκ* και καταγράφηκε στο ΦΕΚ 152Α - 09/07/1918 να προσαρτάται στην τότε κοινότητα Ζουμπάτων. Το 1926 με το ΦΕΚ 346Α - 04/10/1926  μετονομάστηκε σε *Λειβαδάκιον* ενώ το 1940 το όνομα του οικισμού διορθώθηκε σε Λιβαδάκιον. Σύμφωνα με το Πρόγραμμα «Καλλικράτης», μαζί με την Περαία αποτελούν την κοινότητα Περαίας που ανήκει στη δημοτική ενότητα Θερμαϊκού του δήμου Θερμαϊκού και σύμφωνα με την απογραφή 2011 έχει πληθυσμό 220 κατοίκους. Η πορεία του πληθυσμού, μετά τον Β' Παγκόσμιο Πόλεμο, σύμφωνα με τις απογραφές είναι:

## Παραπομπές


Κατηγορία:Χωριά της περιφερειακής ενότητας Θεσσαλονίκης
Κατηγορία:Δήμος Θερμαϊκού
Λευτέρης Σταυριανός

Ο **Λευτέρης Σταυριανός** (, 1913-2004) ήταν Καναδός, ελληνικής καταγωγής, ιστορικός και πανεπιστημιακός.

## Βιογραφία
Γεννήθηκε στο Βανκούβερ από γονείς μετανάστες από τη Σίφνο. Σπούδασε Ιστορία και έλαβε το διδακτορικό του από το Πανεπιστήμιο Κλαρκ της Μασσαχουσέτης το 1937. Από το 1946 ως το 1973 ήταν καθηγητής στο Πανεπιστήμιο Νορθουέστερν των ΗΠΑ. Υπήρξε πολυγραφότατος, πρωτοπόρος της 'ολιστικής' αντίληψης της παγκόσμιας ιστορίας που προκύπτει μέσα από ένα πλέγμα αλληλεπιδράσεων. Στις αρχές της δεκαετίας του 1980 ήταν ο συγγραφέας βιβλίου της Α Λυκείου για την Ιστορία του Ανθρώπινου Γένους που ξεσήκωσε αντιδράσεις και αποσύρθηκε.

## Εργογραφία μεταφρασμένη στην ελληνική γλώσσα
* Τα Βαλκάνια από το 1453 και μετά. Εκδόσεις Βάνιας, 2007.
* Από τη Δημοκρατία στη Λαοκρατία. Εκδόσεις Κάλβος, 1975.
* Η Ελλάδα σε επαναστατική περίοδο. Εκδόσεις Κάλβος, 1977.
* Η υπόσχεση του επερχόμενου Μεσαίωνα. Εκδόσεις Κάλβος, 1978.

## Παραπομπές


Κατηγορία:Έλληνες ιστορικοί του 20ού αιώνα
Κατηγορία:Έλληνες πανεπιστημιακοί του 20ού αιώνα
Κατηγορία:Καναδοί ελληνικής καταγωγής
Τενοντοπάθεια

**Τενοντοπάθεια** είναι ένας ευρύς όρος που χρησιμοποιείται για οποιαδήποτε πάθηση του τένοντα που προκαλεί πόνο, πρήξιμο, και εξασθένηση των λειτουργικών δραστηριοτήτων της πληγείσας περιοχής. Η τενοντοπάθεια περιλαμβάνει τόσο την τενοντίτιδα (φλεγμονή) όσο και την τεντίνωση (εκφύλιση). Υπάρχουν πάνω από 600 μονάδες μυών-τενόντων στο ανθρώπινο σώμα. Θεωρητικά, τενοντοπάθεια μπορεί να εμφανιστεί σε οποιοδήποτε από αυτά. Εμφανίζεται, ωστόσο, συχνότερα γύρω από τον ώμο (τενοντίτιδα στροφικού πετάλου, τενοντίτιδα δικεφάλου), αγκώνα (επικονδυλίτιδα αγκώνα, έσω επικονδυλίτιδα), καρπό, ισχίο, γόνατο (τενοντοπάθεια επιγονατιδικού τένοντα, τενοντίτιδα ιγνυακού μυός) ή αστράγαλο (τενοντίτιδα αχίλλειου τένοντα).

Οι βασικές αιτίες που προκαλούν τενοντοπάθεια περιλαμβάνουν τον τραυματισμό ή τις επαναλαμβανόμενες δραστηριότητες (υπερχρήση). Λιγότερο κοινές αιτίες περιλαμβάνουν τη λοίμωξη, την αρθρίτιδα, την ουρική αρθρίτιδα, τη νόσο του θυρεοειδούς και τον διαβήτη. Οι ομάδες σε κίνδυνο περιλαμβάνουν άτομα που κάνουν χειρωνακτική εργασία, μουσικούς και αθλητές. Οι περισσότερες τενοντοπάθειες προκύπτουν δευτερογενώς σε υπερχρήση και μπορεί να είναι οξείες, χρόνιες ή υποτροπιάζουσες.

Η διάγνωση πραγματοποιείται συνήθως με βάση σε συμπτώματα, τη φυσική εξέταση και περιστασιακά την ιατρική απεικόνιση. Λίγες εβδομάδες μετά τον τραυματισμό μπορεί να παραμείνει μικρή φλεγμονή, με το υποκείμενο πρόβλημα να σχετίζεται με αδύναμα ή διαταραγμένα ινίδια τενόντων. 

Η αντιμετώπιση μπορεί να περιλαμβάνει την ξεκούραση, τη χρήση μη στεροειδών αντιφλεγμονωδών φαρμάκων, τη χρήση νάρθηκα και τη φυσικοθεραπεία. Λιγότερο συχνά μπορεί να γίνουν ενέσεις στεροειδών στο σημείο της πάθησης ή χειρουργική επέμβαση. Περίπου το 80% των ασθενών αναρρώνουν πλήρως μέσα σε έξι μήνες. Η τενοντοπάθεια εμφανίζεται με υψηλότερα ποσοστά στον αναπτυγμένο κόσμο, λόγω της αύξησης της συμμετοχής στον ψυχαγωγικό αθλητισμό.

## Παραπομπές


Κατηγορία:Παθήσεις
Κατηγορία:Τραυματισμοί
Κατηγορία:Φλεγμονές
Μονοπήγαδο Θεσσαλονίκης

Το **Μονοπήγαδο** είναι χωριό της Κεντρικής Μακεδονίας στην Περιφερειακή Ενότητα Θεσσαλονίκης.

## Γεωγραφικά - ιστορικά στοιχεία
Το Μονοπήγαδο βρίσκεται στα νοτιοανατολικά όρια με την Περιφερειακή Ενότητα Χαλκιδικής, στους πρόποδες του όρους Κάλαυρος σε υψόμετρο 410 μέτρων. Απέχει περίπου 39 χιλιόμετρα νοτιοανατολικά από την Θεσσαλονίκη και 22 χιλιόμετρα βόρεια από τη Θέρμη (έδρα του δήμου) ενώ βόρεια είναι τα Βασιλικά, δυτικά ο Άγιος Αντώνιος και νοτιοανατολικά η Κρήνη. Μετά την Μικρασιατική καταστροφή και την ανταλλαγή των πληθυσμών εγκαταστάθηκαν πρόσφυγες από τον Εύξεινο Πόντο γι΄αυτό και το χωριό χαρακτηρίζεται ως αμιγώς ποντιακός οικισμός. Οι κάτοικοί του ασχολούνται με τη γεωργία και κτηνοτροφία ενώ από τα προϊόντα που παράγουν φημίζονται για το σκληρό σιτάρι, τα όσπρια, τα αμπέλια (καλομάτι και  μαυροτράγανο) και τα βιολογικά βότανα. Στο χωριό υπάρχει σύγχρονο οινοποιείο, οικοτεχνία βιολογικών βοτάνων καθώς και αγροτουριστικό συγκρότημα με την ονομασία “ΠΕΡΕΚ - Γυναικών Παραδοσιακές Γεύσεις”. Το παλιό σχολείο έχει μετατραπεί σε Λαογραφικό Μουσείο το οποίο στεγάζει εκθέματα της τοπικής πολιτιστικής κληρονομιάς των Ποντίων.

Πριν την απελευθέρωση αναφέρεται με το όνομα *Τσελή ή Τσεγίδες* και έτσι καταγράφηκε στο ΦΕΚ 152Α - 09/07/1918 να προσαρτάται στην τότε κοινότητα Κρήνης. Το 1928 με το ΦΕΚ 346Α - 04/10/1926  μετονομάστηκε σε Μονοπήγαδο. Σύμφωνα με το Πρόγραμμα «Καλλικράτης», μαζί με τον Άγιο Αντώνιο αποτελούν την κοινότητα Αγίου Αντωνίου που ανήκει στη δημοτική ενότητα Βασιλικών του δήμου Θέρμης και σύμφωνα με την απογραφή 2011 έχει πληθυσμό 227 κατοίκους.

## Εξωτερικοί σύνδεσμοι
* Μονοπήγαδο Θεσσαλονίκης 2020 στο https://www.youtube.com/

## Παραπομπές


Κατηγορία:Δήμος Θέρμης
Ευστράτιος Αλιπράντης

Ο **Ευστράτιος Αλιπράντης** (1904-1969) ήταν ιατρός και βουλευτής.

Γεννήθηκε στην Πάρο και σπούδασε Ιατρική. Εκλέχθηκε για πρώτη φορά στις εκλογές του 1946. Στη συνέχεια εκλέχθηκε βουλευτής σε όλες τις εκλογικές αναμετρήσεις από το 1950 ως το 1963. Απέτυχε να εκλεγεί στις εκλογές του 1964, αλλά το 1966 ανακηρύχθηκε βουλευτής Κυκλάδων στη θέση του αποβιώσαντος Αριστείδη Πρωτοπαπαδάκη. Είχε σημαντικό κοινωνικό έργο. Πέθανε το 1969.

## Παραπομπές


Κατηγορία:Έλληνες βουλευτές
Κατηγορία:Βουλευτές Κυκλάδων
Γκινίσι

Το ***γκινίσι***, ή αλλιώς ***γκινόσο***, είναι εργαλείο της ξυλουργικής τέχνης και της επιπλοποιίας. Μοιάζει με το ροκάνι αλλά η κοπτική του λάμα είναι πολύ στενή με πλάτος 4 έως 6 χιλιοστά. Η λέξη πιθανά να προέρχεται ως τουρκικό δάνειο, τουρκ.  *genis* = *«ροκάνι του ξυλουργού»*. Μπορεί όμως να έχει και ιταλική προέλευση από τη σχετική λέξη, *ginochio*, που εκτός των άλλων σημαίνει και *κομμάτι ξύλου με άρθρωση*.

Ο ξυλουργικός σύνδεσμος της γκινισιάς γινόταν παλαιότερα με χρήση αυτού του εργαλείου χειρός. Συγκεκριμένα, το γκινίσι βοηθούσε στη διάνοιξη στενόμακρου αυλακιού πάνω στο ξύλο με έναν αργό, χειρωνακτικό τρόπο, που απαιτούσε υπομονή αλλά και εμπειρία. Σήμερα το γκινίσι έχει περάσει στην ιστορία και σύγχρονα μηχανικά εργαλεία χρησιμοποιούνται για τις γκινισιές, ιδίως στην επιπλοποιία. 
left|μικρογραφία|260x260εσ| Διαμπερής γκινισιά (''αυλάκωση'') πάνω σε ξύλινη επιφάνεια

Το γκινίσι τυπικά δημιουργούσε σχισμή ή αυλάκωση επάνω σε ένα ξύλινο στοιχείο ή πριστό σε αξονική κατεύθυνση (κατά μήκος των ινών του) με τελικό στόχο τη συνένωση ξύλων ή μελών του για την παραγωγή ενός τμήματος επίπλου ή ξυλουργικού στοιχείου. Η αυλάκωση τυπικά είναι μικρού βάθους και συνήθως έχει πλάτος 4 έως 6 χιλιοστά. Παρόμοιο εργαλείο χειρός για μεγαλύτερες αυλακώσεις λεγόταν και *γκινόσο* (σημ. είχε κοπτική λάμα με πλάτος μέχρι 2 εκατοστά).

## Παραπομπές


Κατηγορία:Εργαλεία
Κατηγορία:Ξυλουργική
Ντούτσε

Ο **Ντούτσε** (ιταλικά: *Duce*) ήταν ιταλικός τίτλος, που προέκυψε από την λατινική λέξη «ντουξ» (=ηγέτης, αρχηγός) και σχετίζεται με τη λέξη «δούκας». Ο αρχηγός του Εθνικού Φασιστικού Κόμματος, Μπενίτο Μουσολίνι, χαρακτηριζόταν από τους Φασίστες ως «Ο Ντούτσε» (*Ο Αρχηγός*) του κινήματος από την γέννηση των Ιταλικών Δέσμεων Μάχης το 1919. Το 1925 ο πλήρης τίτλος της δικτατορικής θέσης του Μουσολίνι ήταν «Αυτού Εξοχότητα Μπενίτο Μουσολίνι, Επικεφαλής της Κυβέρνησης, Ντούτσε του Φασισμού και Ιδρυτής της Αυτοκρατορίας» (*Sua Eccellenza Benito Mussolini, Capo del Governo, Duce del Fascismo e Fondatore dell'Impero*). Ο Μουσολίνι κατείχε αυτόν τον τίτλο μαζί με αυτόν του Προέδρου του Υπουργικού Συμβουλίου. Υπό αυτήν τη θέση κατάφερε να κυβερνά την Ιταλία για λογαριασμό του Βασιλιά της. Ο τίτλος «Ιδρυτής της Αυτοκρατορίας» προστέθηκε ως αναγνώριση της συνεισφοράς του στη νίκη της Ιταλίας κατά τον Δεύτερο Ιταλο-Αιθιοπικό Πόλεμο. Τη θέση του Ντούτσε την κατείχε ο Μουσολίνι μέχρι το 1943, όταν απομακρύνθηκε από το αξίωμά του από τον Βασιλιά και η θέση έπαψε να υφίσταται. Τότε ο στρατάρχης Πιέτρο Μπαντόλιο διορίστηκε Πρόεδρος του Υπουργικού Συμβουλίου.

Η θέση ενέπνευσε και άλλους δικτατορικούς ηγέτες ώστε να υιοθετήσουν παρόμοιους τίτλους, όπως εκείνο του Φύρερ από τον Αδόλφο Χίτλερ και του Καουδίγιο από τον Φρανθίσκο Φράνκο. Τον Σεπτέμβριο του 1943, ο Μουσολίνι αυτοπροσδιορίστηκε ως «Ντούτσε της Ιταλικής Κοινωνικής Δημοκρατίας» (ιταλικά: *Duce della Repubblica Sociale Italiana*), τίτλο που διατήρησε μέχρι την κατάρρευση του καθεστώτος του και την εκτέλεσή του τον Απρίλιο του 1945.

## Ιστορία του όρου
Ο τίτλος Ντούτσε χρησιμοποιήθηκε, πέρα από την παραδοσιακή του έννοια, σε ορισμένα έντυπα που επαινούσαν τον Γκαριμπάλντι, κατά την Ιταλική ενοποίηση το 1860, αν και δεν χρησιμοποιήθηκε επίσημα από τον ίδιο τον Γκαριμπάλντι.

Ο «Ντούτσε Σουπρέμο» («Ανώτατος Ηγέτης») χρησιμοποιήθηκε περισσότερο επίσημα από τον Βίκτωρα Εμμανουήλ Γ΄, κατά τη διάρκεια του Α΄ Παγκοσμίου Πολέμου, αναφερόμενος στο ρόλο που κατείχε ως αρχηγός των ενόπλων δυνάμεων. Ο όρος χρησιμοποιήθηκε επίσης από τον Γκαμπριέλε Ντ' Ανούντσιο, δικτάτορα της αυτοαποκαλούμενης Ιταλικής Αντιβασιλείας του Καρνάρο το 1920. Η πρώτη καταγραφή του όρου που τον συνδέει με τον Μπενίτο Μουσολίνι χρονολογείται σε ένα συμπόσιο που έγινε προς τιμήν του στο Φορλί το 1912.

Για το λόγο ότι ο τίτλος Ντούτσε έχει συνδεθεί με τον φασισμό, δεν χρησιμοποιείται πλέον παρά μόνο σε σχέση με τον Μουσολίνι. Λόγω του σύγχρονου αντιφασιστικού αισθήματος, οι Ιταλοί γενικά χρησιμοποιούν πλέον άλλες λέξεις για να προσδιορίσουν κάποιο ηγέτη-αρχηγό. Ωστόσο, ο όρος επιβιώνει ως προσδιοριστικός του Μουσολίνι.

## Παραπομπές

Κατηγορία:Φασιστική Ιταλία
Κατηγορία:Μπενίτο Μουσολίνι
Ευάγγελος Φωτίου

Ο **Ευάγγελος** «**Άγγελος**» **Φωτίου** είναι Έλληνας επιχειρηματίας και πολιτικός. Εξελέγη βουλευτής Σερρών με τη Δημοκρατική Αριστερά στις εκλογές του Μαΐου του 2012.

## Παραπομπές


Φωτίου Ευάγγελος
Φωτίου Ευάγγελος
Ματτέο Μπερρεττίνι

Ο **Ματτέο Μπερρεττίνι** (*Matteo Berrettini,* 12 Απριλίου 1996) είναι Ιταλός επαγγελματίας τενίστας. Έχει καταταχθεί μέχρι στο Νο. 6 του κόσμου στο μονό από την Ένωση Επαγγελματιών Τένις (ATP), θέση την οποία πέτυχε τον Ιανουάριο του 2022. Ο Μπερετίνι έχει κερδίσει επτά τίτλους ATP Tour στο μονό και σημείωσε την καλύτερη μεγάλη επίδοση του φτάνοντας στον τελικό του Γουίμπλετον το 2021. Έχει φτάσει επίσης στους προημιτελικούς ή καλύτερα και στα τέσσερα γκραν σλαμ.

Αφού έγινε επαγγελματίας το 2015, ο Μπερρεττίνι κέρδισε δύο τίτλους σινγκλ στο ITF World Tennis Tour και τρεις στο ATP Challenger Tour, φτάνοντας στο τοπ 100 της κατάταξης ATP τον Μάιο του 2018. Δύο μήνες αργότερα, έφτασε στον πρώτο του τελικό ATP Tour στο Ελβετικό Όπεν του 2018, όπου κέρδισε τον παρθενικό του τίτλο, και έκανε το ντεμπούτο του στους κορυφαίους 60. Το 2019, αφού κατέκτησε δύο ακόμη τίτλους στο Ουγγρικό Όπεν και στο Όπεν Στουτγκάρδης, μπήκε στους κορυφαίους 25 και έφτασε στον πρώτο του ημιτελικό σε γκραν σλαμ στο Αμερικανικό Όπεν για να ολοκληρώσει τη χρονιά εντός των 10 κορυφαίων. Ο Μπερρεττίνι το 2021 έφτασε στον πρώτο του τελικό Masters 1000 στο Όπεν της Μαδρίτης, κέρδισε τον πρώτο του τίτλο ATP 500 στο Πρωτάθλημα Κουίνς Κλαμπ και έγινε ο πρώτος Ιταλός παίκτης, άνδρας ή γυναίκα, που αγωνίστηκε σε τελικό του Γουίμπλετον στο μονό.

Ο ύψους 1,96 μ. Μπερρεττίνι είναι γνωστός για το επιθετικό του στυλ παιχνιδιού. Διαθέτει ένα από τα ταχύτερα σερβίς και συχνά χρησιμοποιεί το φόρεχαντ με έντονο τοπσπιν ώστε να καθοδηγεί τα ράλι, καθιστώντας τον ευέλικτο σε όλες τις επιφάνειες, αν και αγαπημένη του επιφάνεια είναι το γρασίδι. Προκειμένου να αντισταθμίσει τις αδυναμίες του, χρησιμοποιεί συχνά μπάκχαντ με σλάις για να κρατήσει τη μπάλα χαμηλά για τον αντίπαλό του και χρησιμοποιεί μια μπλοκαρισμένη επιστροφή για να εξουδετερώσει πόντους.

## Παραπομπές


Κατηγορία:Ιταλοί αθλητές της αντισφαίρισης
Κοινοβούλιο του Σλέσβιχ-Χόλσταϊν

Το **Κοινοβούλιο του Σλέσβιχ-Χόλσταϊν** είναι το νομοθετικό σώμα του κρατιδίου Σλέσβιχ-Χόλσταϊν. 

Ο τρόπος οργάνωσης και λειτουργίας του κοινοβουλίου ορίστηκαν στο 16 άρθρο του συντάγματος του κρατιδίου. Τα μέλη του κοινοβουλίου εκλέγονται με δημοκρατικές και άμεσες εκλογές, για πενταετή θητεία. Αυτά με τη σειρά τους εκλέγουν τον πρωθυπουργό. Η 20η Συνέλευση του κοινοβουλίου άρχισε τη θητεία της στις 7 Ιουνίου 2022 και έχει 69 μέλη.

## Εκλογικό σύστημα
Το Κοινοβούλιο του Σλέσβιχ–Χόλσταϊν αποτελείται από τουλάχιστον 69 μέλη, τα οποία εκλέγονται με δημοκρατικές, άμεσες εκλογές, με καθολική και μυστική ψηφοφορία, για πενταετή θητεία. Το εκλογικό σύστημα είναι μικτό:

* πρώτα, 35 μέλη εκλέγονται με απλό πλειοψηφικό εκλογικό σύστημα από ισάριθμες μονοεδρικές εκλογικές περιφέρειες.
* μετά, 34 μέλη εκλέγονται με αναλογική εκπροσώπηση. Το εκλογικό όριο που πρέπει να περάσει ένα κόμμα για να μπει στη Βουλή είναι τουλάχιστον 5% του συνολικού αριθμού ψήφων ή μία έδρα του πλειοψηφικού. Εξαίρεση αποτελούν τα κόμματα που εκπροσωπούν τη Δανική μειονότητα, δηλαδή δεν υπάρχει εκλογικό όριο το οποίο πρέπει να περάσουν. Η κατανομή εδρών γίνεται με μέθοδο υπολογισμού, κατά την οποία συνυπολογίζονται οι έδρες που κέρδισε το κόμμα στο πλειοψηφικό. Συνεπώς, όσο περισσότερες έδρες έχει κερδίσει ένα κόμμα με το τοπικό πλειοψηφικό τόσο δυσκολότερο γίνεται να κερδίσει έδρες αναλογικής εκπροσώπησης.
* «παραπανίσιες» έδρες διατίθενται σε ορισμένο αριθμό μελών, ώστε να εξασφαλιστεί η αναλογικότητα της αναλογικής εκπροσώπησης και να αντισταθμισθούν οι ανισότητες από τα συστήματα εκλογής

Δικαίωμα ψήφου έχουν όλοι οι πολίτες της Γερμανίας, ηλικίας άνω των 16 ετών, υπό την προϋπόθεση να έχουν διαμείνει στο Σλέσβιχ-Χόλσταϊν για τουλάχιστον 6 εβδομάδες.

## Παραπομπές


Κατηγορία:Κοινοβούλια
Κατηγορία:Πολιτική της Γερμανίας
Τζέιμς Μπέικερ

Ο **Τζέιμς Άντισον Μπέικερ** (αγγλικά: *James Addison Baker III*, 28 Απριλίου 1930), είναι Αμερικανός πολιτικός, δικηγόρος, πρώην κυβερνητικός αξιωματούχος και πολιτική προσωπικότητα των ΗΠΑ, που υπηρέτησε ως 61ος Υπουργός Εξωτερικών των Ηνωμένων Πολιτειών υπό την Κυβέρνηση Τζορτζ Χ.Ο. Μπους, από το 1989 έως το 1992. Είναι μέλος του Ρεπουμπλικανικού Κόμματος. 

Υπηρέτησε ως 67ος Υπουργός Οικονομικών των Ηνωμένων Πολιτειών υπό την Κυβέρνηση Ρόναλντ Ρήγκαν, από το 1985 έως το 1988, ως 10ος και 16ος Προσωπάρχης του Λευκού Οίκου στην προεδρία Ρήγκαν (1981-1985) καθώς και στην προεδρία Μπους (1992-1993). Επιπλέον, υπηρέτησε ως Υφυπουργός Εμπορίου των Ηνωμένων Πολιτειών υπό την Κυβέρνηση Τζέραλντ Φορντ, από το 1975 έως το 1976.

Ήταν από τα κεντρικά πρόσωπα στον Πόλεμο του Κόλπου (1990-1991), καθώς και από τα κεντρικά πρόσωπα που διαδραμάτισαν ρόλο στην παγκόσμια πολιτική κατά την κατάρρευση της Σοβιετικής Ένωσης και το τέλος του Ψυχρού Πολέμου. 

Παραμένει ενεργός στις δημόσιες υποθέσεις μέχρι και σήμερα. 

## Βιογραφία
Ο Τζέιμς Μπέικερ, γεννήθηκε τον Απρίλιο του 1930 στο Χιούστον του Τέξας, όπου και μεγάλωσε κατά τα παιδικά και εφηβικά του χρόνια. Αποφοίτησε από το Λύκειο "The Hill School" ως οικότροφος, στο Πότσταουν της Πενσυλβάνια το 1948. Σπούδασε Ιστορία στο Πανεπιστήμιο Πρίνστον, λαμβάνοντας πτυχίο (BA) το 1952 με διάκριση. Στη συνέχεια σπούδασε Νομική στο Πανεπιστήμιο του Τέξας στο Ώστιν, και έλαβε πτυχίο (LLB) το 1957.

Υπηρέτησε ενεργά στο Σώμα των Πεζοναυτών των ΗΠΑ από το 1952 έως το 1954, και ως έφεδρος από το 1954 έως το 1958, οπότε και αποχώρησε με τον βαθμό του Λοχαγού. 

### Προσωπική ζωή
Το 1953, παντρεύτηκε την Μαίρη Στιούαρτ ΜακΧένρι με την οποία απέκτησαν μαζί τέσσερα παιδιά. Η Μαίρη, πέθανε τον Φεβρουάριο του 1970 από καρκίνο. Το 1973, ο Μπέικερ, παντρεύτηκε την Σούζαν Γκάρετ Γουίνστον (η οποία είχε δύο παιδιά από τον προηγούμενο γάμο της) και απέκτησαν με τον Τζέιμς μία κόρη το 1977.

## Παραπομπές

Κατηγορία:Υπουργοί εξωτερικών των ΗΠΑ
Κατηγορία:Προεδρία του Τζορτζ Χ.Ο. Μπους
Κατηγορία:Υπουργοί Οικονομικών των ΗΠΑ
Κατηγορία:Προεδρία του Ρόναλντ Ρήγκαν
Κατηγορία:Προσωπάρχες του Λευκού Οίκου
Κατηγορία:Αξιωματούχοι του Λευκού Οίκου
Κατηγορία:Κυβερνητικοί αξιωματούχοι
Κατηγορία:Πολιτικοί του Ρεπουμπλικανικού Κόμματος (ΗΠΑ)
Κατηγορία:Αμερικανοί πολιτικοί
Κατηγορία:Αμερικανοί δικηγόροι
Κατηγορία:Αμερικανοί στρατιωτικοί
Μάχη του Σαν Χασίντο

Ο **Μάχη του Σαν Χασίντο** (, (21 Απριλίου 1836), ήταν η τελευταία και αποφασιστική μάχη της Επανάστασης του Τέξας. Με επικεφαλής τον Στρατηγό Σαμ Χιούστον, ο στρατός του Τέξας νίκησε τον Μεξικανικό στρατό του στρατηγού και προέδρου του Μεξικού, Αντόνιο Λόπεζ ντε Σάντα Άννα σε μία μάχη που διήρκεσε μόλις 18 λεπτά.

Ο Σάντα Άννα και ο στρατηγός Μαρτίν Περφέκτο ντε Κος διέφυγαν κατά τη διάρκεια της μάχης. Ο Σάντα Άννα συνελήφθη την επόμενη μέρα στις 22 Απριλίου και ο Κος στις 24 Απριλίου. Αφού κρατήθηκε για περίπου τρεις εβδομάδες ως αιχμάλωτος πολέμου, ο Σάντα Άννα υπέγραψε τη συνθήκη ειρήνης που υπαγόρευε ότι ο μεξικανικός στρατός θα εγκαταλείψει την περιοχή, ανοίγοντας το δρόμο για τη Δημοκρατία του Τέξας να γίνει ανεξάρτητο κράτος.

## Πηγές
* General Samuel Houston, *Texan Officials, HQ of the Army*, April 25, 1836 reproduced in the Daily National Intelligencer, Jun 11, 1836, Vol. XXIV, Issue 7280, p.&nbsp;2, Washington, DC

## Παραπομπές


Κατηγορία:Ιστορία του Τέξας
Έντουαρντ Κουκ

Ο **Έντουαρντ Κουκ** (**, γενν. 27 Νοεμβρίου 1888, Τσιλικόθι, Οχάιο, Ηνωμένες Πολιτείες - 18 Οκτωβρίου 1972, Τσιλικόθι, Οχάιο, Ηνωμένες Πολιτείες) ήταν ένας Αμερικανός αθλητής, ο οποίος συμμετείχε στους Θερινούς Ολυμπιακούς Αγώνες 1908 στο Λονδίνο.

## Βιογραφικά Στοιχεία
Ο Εντ. Κουκ ήταν αθλητής στα ολυμπιακά αθλήματα του άλματος επί κοντώ, του άλματος εις μήκος, του άλματος εις ύψος και του σπριντ.

Ο Κουκ συμμετείχε στο πρωτάθλημα IC4A, και στο άθλημα του άλματος εις μήκος κατά τα έτη 1908 και 1909, και στο άθλημα του άλματος επί κοντώ της Ερασιτεχνικής Αθλητικής Ένωσης, κατά τα έτη 1907 και 1911. Αποφοίτησε από το Πανεπιστήμιο Κορνέλ το έτος 1910, και αργότερα έγινε αγρότης και διευθυντής της Πρώτης Εθνικής Τράπεζας στο Τσιλικόθι, Οχάιο.

Στους Θερινούς Ολυμπιακούς Αγώνες 1908 στο Λονδίνο, ο Κουκ ισοβάθμισε στην πρώτη θέση στο άθλημα του άλματος επί κοντώ, μαζί με τον ομοεθνή του Άλφρεντ Κάρλτον Γκίλμπερτ.

## Παραπομπές


Κατηγορία:Αμερικανοί αθλητές
Κατηγορία:Αμερικανοί Ολυμπιονίκες
3-Καρένιο

Το **3-καρένιο** (αγγλ. *3-carene*) είναι δικυκλικό μονοτερπένιο που συντίθεται από δακτυλίους κυκλοεξενίου και κυκλοπροπανίου,απαντάται συνήθως ως συστατικό της τερεβινθίνης σε περιεκτικότητα έως 42% ανάλογα με την πηγή. Τυπικά έχει γλυκιά και πικάντικη μυρωδιά, που ανιχνεύεται ως ένας συνδυασμός βελόνων ελάτης, μοσχομυρωδών και υγρού δάσους.

Το 3-καρένιο είναι άχρωμο υγρό, που δεν είναι διαλυτό στο νερό, αλλά αναμειγνύεται καλά με λίπη και έλαια. Είναι χειρόμορφη χημική ένωση, που εμφανίζεται και φυσικά και ως ρακεμικό μείγμα, όσο και ως εμπλουτισμένη στην εναντιο-μορφή της.

## Αντιδράσεις και χρήσεις
Η θεραπεία με υπεροξικό οξύ δίνει 3,4-καρανοδιόλη.

Η πυρόλυση διαμέσου από οξείδιο του σιδήρου προκαλεί αναδιάταξη, αποδίδοντας π-κυμένιο. Το 3-καρένιο χρησιμοποιείται στη βιομηχανία αρωμάτων και ως χημικό ενδιάμεσο.

Επειδή το 3-καρένιο μπορεί να ανευρεθεί στην κάνναβη με φυσικό τρόπο, μπορεί επίσης να ανιχνευθεί και σε αποστάγματα κάνναβης. Οι μεγαλύτερες συγκεντρώσεις καρενίου σε ένα απόσταγμα του δίνουν πιο γήινη γεύση και οσμή. 

Το 3-καρένιο υπάρχει επίσης και στο μάνγκο, δίνοντας στο φρούτο αυτό μια χαρακτηριστική γεύση και άρωμα σαν πεύκο.

## Παραπομπές


Κατηγορία:Κυκλοπροπάνια
Κατηγορία:Αρωματικές ύλες
Κατηγορία:Εκχυλίσματα ξύλου
Υπουργείο Δικαιοσύνης των ΗΠΑ

Το **Υπουργείο Δικαιοσύνης των Ηνωμένων Πολιτειών** (αγγλικά: *United States Department of Justice*, *USDoJ*, **DoJ**), είναι εκτελεστική υπηρεσία της ομοσπονδιακής Κυβέρνησης των Ηνωμένων Πολιτειών, αρμόδια για την επιβολή του νόμου και την απονομή δικαιοσύνης. Επίσης, είναι αρμόδιο για τις διώξεις ομοσπονδιακών υποθέσεων και για τη διεξαγωγή ερευνών. Επιβλέπει πολλές σημαντικές ομοσπονδιακές υπηρεσίες, όπως το FBI, την Σωφρονιστική Υπηρεσία (FBP), την Υπηρεσία Δίωξης Nαρκωτικών (DEA), την Ομοσπονδιακή Δικαστική Αστυνομία (U.S. Marshals Service) κ.α.

Το Υπουργείο Δικαιοσύνης των ΗΠΑ, με την σημερινή του μορφή, ιδρύθηκε το 1870 κατά την προεδρία του Οδυσσέα Γκραντ.

Το Υπουργείο Δικαιοσύνης των ΗΠΑ, είναι ισότιμο με τα υπόλοιπα Υπουργεία Δικαιοσύνης, ή Υπουργεία Εσωτερικών άλλων χωρών. Επικεφαλής του Υπουργείου Δικαιοσύνης, είναι ο **[[Γενικός Εισαγγελέας των Ηνωμένων Πολιτειών]]** (U.S. Attorney General), ο οποίος αποτελεί μέλος του Υπουργικού Συμβουλίου των Ηνωμένων Πολιτειών και αναφέρεται απευθείας στον Πρόεδρο των Ηνωμένων Πολιτειών, του οποίου αποτελεί παράλληλα κορυφαίος νομικός σύμβουλός του. Επίσης, λόγω της ευαίσθητης θέσης που έχει ο Γενικός Εισαγγελέας στη δικαιοσύνη και τις έρευνες, έχει κάποιο βαθμό αυτονομίας από την κεντρική γραμμή του Λευκού Οίκου.

Το Υπουργείο Δικαιοσύνης των ΗΠΑ, είναι ένα από τα τέσσερα επιφανέστερα και πιο ισχυρά υπουργεία στις Ηνωμένες Πολιτείες, μαζί με το Υπουργείο Εξωτερικών, το Υπουργείο Άμυνας και το Υπουργείο Οικονομικών.

O 86ος Γενικός Εισαγγελέας των Ηνωμένων Πολιτειών από τις 11 Μαρτίου 2021 εώς τις 20 Ιανουαρίου 2025, ήταν ο δημοκρατικός Μέρικ Γκάρλαντ.

## Παραπομπές


## Εξωτερικοί σύνδεσμοι
* 

Κατηγορία:Υπουργείο Δικαιοσύνης (ΗΠΑ)
Κατηγορία:Κυβέρνηση στις Ηνωμένες Πολιτείες
Κατηγορία:Πολιτική των Ηνωμένων Πολιτειών
Quid pro quo

[μικρογραφία|''Αντίχριστος'', ξυλογραφία του [Λούκας Κράναχ ο Πρεσβύτερος|Λούκας Κράναχ του Πρεσβύτερου. Απεικονίζει τον πάπα που χρησιμοποιεί την κοσμική του εξουσία για να αναγνωρίσει την εξουσία ενός ηγεμόνα που συνεισφέρει γενναιόδωρα στην Καθολική Εκκλησία.]]
Το **quid pro quo** (λατινικά: «κάτι για κάτι») είναι λατινική φράση που χρησιμοποιείται σήμερα στα αγγλικά για να καταδείξει ανταλλαγή αγαθών ή υπηρεσιών, στην οποία η μία μεταφορά εξαρτάται από την άλλη - «μία χάρη για μία χάρη». Στα ελληνικά χρησιμοποιείται η έκφραση «δούναι και λαβείν».

Στην πολιτική χρησιμοποιείται για να περιγράψει μια ανήθικη πρακτική «θα κάνω κάτι για σένα, αν κάνεις κάτι για μένα», η οποία, ωστόσο, θεωρείται επιτρεπτή εάν δεν υπάρχει δωροδοκία ή κακοποίηση μέσω αυτής.

## Προέλευση
Το quid pro quo αρχικά υπονοούσε κάτι που έχει αντικατασταθεί. Η πρώιμη χρήση από τους αγγλόφωνους ακολούθησε την αρχική λατινική έννοια, με εμφανίσεις στη δεκαετία του 1560 όπου ο όρος αναφερόταν στην αντικατάσταση ενός φαρμάκου με άλλο, είτε ακούσια είτε δόλια. Μέχρι το τέλος του ίδιου αιώνα, το quid pro quo εξελίχθηκε σε μια αναθεωρημένη χρήση για την περιγραφή ισοδύναμων ανταλλαγών.

Έκτοτε, το quid pro quo συνεχίζει να χρησιμοποιείται, από τους αγγλόφωνους σε νομικά και διπλωματικά πλαίσια, ως ανταλλαγή αγαθών ή υπηρεσιών ίσης αξίας.

## Παραπομπές


Κατηγορία:Λατινικές φράσεις
Κρούμοβγκραντ

Το **Κρούμοβγκραντ** (βουλγαρικά: Крумовград), ή **Κοσούκαβακ** (τουρκικά: Koşukavak), είναι πόλη στην επαρχία Κάρτζαλι και πρωτεύουσα του ομώνυμου δήμου, στα νότια της Βουλγαρίας, η οποία βρίσκεται στην Ανατολική Ροδόπη στις όχθες του ποταμού Κρουμόβιτσα. Η πλειοψηφία του πληθυσμού της είναι Πομάκοι (70,1%) και 27,3% Βούλγαροι. Η πόλη πήρε το όνομά της από τον επιτυχημένο μεσαιωνικό Βούλγαρο ηγεμόνα Κρούμο, με το όνομα να σημαίνει «πόλη του Κρούμου» στα βουλγαρικά.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Βουλγαρίας
Μάχη του Γκονζάλες

εναλλ.=Τοιχογραφία που απεικονίζει τη μάχη του Γκονζάλες γύρω από το κανόνι της πόλης. Η σημαία έγινε σύμβολο της επανάστασης τους Τέξας και σημερινό σύμβολο υπέρ της οπλοκατοχής στις ΗΠΑ.|μικρογραφία|Τοιχογραφία που απεικονίζει τη μάχη του Γκονζάλες γύρω από το κανόνι της πόλης. Η σημαία έγινε σύμβολο της επανάστασης τους Τέξας και σημερινό σύμβολο υπέρ της οπλοκατοχής στις ΗΠΑ.
Η **Μάχη του Γκονζάλες** ήταν η πρώτη στρατιωτική εμπλοκή της επανάστασης του Τέξας. Διεξήχθη κοντά στη πόλη Γκονζάλες του Τέξας, στις 2 Οκτωβρίου 1835, μεταξύ επαναστατών Τεξανών εποίκων και αποσπάσματος στρατιωτών του μεξικανικού στρατού.

Το 1831, οι μεξικανικές αρχές δάνεισαν στους εποίκους του Γκονζάλες ένα μικρό κανόνι για προστασία από τις συχνές επιδρομές των Κομάντσι. Κατά τα επόμενα τέσσερα χρόνια, η πολιτική κατάσταση στο Μεξικό επιδεινώθηκε και το 1835 αρκετές πολιτείες εξεγέρθηκαν. Καθώς η αναταραχή εξαπλώθηκε, ο συνταγματάρχης Ντομίνγκο ντε Ουγκαρτετσέα, ο διοικητής όλων των μεξικανικών στρατευμάτων στο Τέξας, θεώρησε επικίνδυνο να αφήσει τους κατοίκους του Γκονζάλες με αυτό το κανόνι και ζήτησε την επιστροφή του.

Όταν το αρχικό αίτημα απορρίφθηκε, ο Ουγκαρτετσέα έστειλε 100 λογχοφόρους ιππείς για να ανακτήσουν το κανόνι. Οι στρατιώτες πλησίασαν το Γκονζάλες στις 29 Σεπτεμβρίου, αλλά οι κάτοικοι με μια σειρά δικαιολογιών τους κράτησαν έξω από την πόλη, ενώ έστειλαν κρυφά αγγελιοφόρους για να ζητήσουν βοήθεια από κοντινές κοινότητες. Μέσα σε δύο ημέρες, έως και 140 Τεξανοί συγκεντρώθηκαν στο Γκονζάλες, όλοι αποφασισμένοι να μην παραδώσουν το κανόνι. Την 1η Οκτωβρίου, οι έποικοι ψήφισαν να ξεκινήσουν μάχη. Οι Μεξικανοί στρατιώτες άνοιξαν πυρ καθώς οι Τεξανοί πλησίασαν το στρατόπεδό τους τις πρώτες πρωινές ώρες της 2ας Οκτωβρίου. Μετά από αρκετές ώρες ανταλλαγής πυροβολισμών οι Μεξικανοί στρατιώτες αποσύρθηκαν έχοντας δύο νεκρούς και έναν τραυματία. Οι Τεξανοί δεν είχαν καμία απώλεια.

Αν και η αψιμαχία είχε μικρή στρατιωτική σημασία, σηματοδότησε τη πλήρη ρήξη μεταξύ των εποίκων και της Μεξικανικής κυβέρνησης και θεωρείται ότι ήταν η αρχή της επανάστασης του Τέξας. Τα νέα της αψιμαχίας εξαπλώθηκαν σε όλες τις Ηνωμένες Πολιτείες, όπου συχνά αναφέρεται ως "Λέξινγκτον του Τέξας". Η τύχη του κανονιού αμφισβητείται. Μπορεί να είχε θαφτεί και να ανακαλύφθηκε ξανά το 1936, ή μπορεί να καταλήφθηκε από τα μεξικανικά στρατεύματα μετά τη μάχη του Άλαμο.

## Εξωτερικοί σύνδεσμοι

* Battle of Gonzales from the *[https://www.tshaonline.org/home Handbook of Texas] Online*

Κατηγορία:Ιστορία του Τέξας
Ακτίς

Στην Αρχαία ελληνική μυθολογία ο **Ακτίς** ήταν ένας από τους Ηλιάδαι γιος της Νύμφης Ρόδου και του υπέρτατου θεού Ηλίου. Ο Ακτίς και οι αδελφοί του Τρίωψ, Μακαρεύς της Ρόδου και Κάνδαλος ζήλευαν τον αδελφό τους Τέναγη για τις ικανότητες και την εξυπνάδα του. Μετά την δολοφονία δραπέτευσαν από το νησί, ο Ακτίς πήγε στην Αίγυπτο. Ο Διόδωρος Σικελιώτης γράφει ότι ο Ακτίς ίδρυσε την Αιγυπτιακή Ηλιούπολη και έμαθε στους Αιγύπτιους Αστρολογία.

## Παραπομπές



## Πηγές

*Diodorus Siculus, The Library of History translated by Charles Henry Oldfather. Twelve volumes. Loeb Classical Library. Cambridge, Massachusetts: Harvard University Press; London: William Heinemann, Ltd. 1989. Vol. 3. Books 4.59–8. Online version at Bill Thayer's Web Site
*Diodorus Siculus, Bibliotheca Historica. Vol 1-2. Immanel Bekker. Ludwig Dindorf. Friedrich Vogel. in aedibus B. G. Teubneri. Leipzig. 1888–1890.

Κατηγορία:Πρόσωπα της ελληνικής μυθολογίας
Ντίκον Μίτσελ

Ο **Ντίκον Μίτσελ** (Dickon Amiss Thomas Mitchell, γεννήθηκε το 1978) είναι πολιτικός και δικηγόρος από τη Γρενάδα που υπηρετεί ως πρωθυπουργός της Γρενάδας από τις 24 Ιουνίου 2022 και επικεφαλής του Εθνικού Δημοκρατικού Κογκρέσου (NDC) από το 2021. Οδήγησε το κόμμα του στη νίκη στις γενικές εκλογές του 2022 .

## Πρώτα χρόνια και δικηγορική σταδιοδρομία
Ο Μίτσελ γεννήθηκε στην ενορία του Αγίου Δαβίδ . Έλαβε πτυχίο LLB (Hons) από το Πανεπιστήμιο των Δυτικών Ινδιών στο Κέιβ Χιλ  και έλαβε Δίπλωμα Νομικής Εκπαίδευσης από τη Νομική Σχολή Hugh Wooding  το 2002.

Μετά την αποφοίτησή του, ξεκίνησε ως βοηθός δικηγόρου (Associate Attorney-at-Law) στην εταιρεία Grant, Joseph & Co. Ίδρυσε τη δική του εταιρεία Mitchell & Co. το 2017.

## Πολιτική σταδιοδρομία
Ο Μίτσελ εξελέγη αρχηγός του κόμματος του Εθνικού Δημοκρατικού Κογκρέσου στις 31 Οκτωβρίου 2021.

### Πρωθυπουργός της Γρενάδας
Το Εθνικό Δημοκρατικό Κογκρέσο κέρδισε τις γενικές εκλογές του 2022 με ελαφρώς πάνω από το 51% των λαϊκών ψήφων. Ο Μίτσελ αντέδρασε στην εκλογική νίκη ανακοινώνοντας ότι θα ζητήσει από τον γενικό κυβερνήτη να κηρύξει την 24η Ιουνίου εθνική δημόσια ή τραπεζική αργία, ώστε «οι πολίτες να μπορούν να γιορτάσουν την ημέρα της απελευθέρωσης και τη νίκη που έχουν δημιουργήσει για τη Γρενάδα, την Καριάκου και τη Μικρή Μαρτινίκα». Στις 24 Ιουνίου ο Μίτσελ ορκίστηκε πρωθυπουργός της Γρενάδας, διαδεχόμενος τον Κιθ Μίτσελ. Δεσμεύτηκε να τερματίσει τον νεποτισμό και να μεταρρυθμίσει το εκλογικό σύστημα.

## Παραπομπές


Κατηγορία:Ηγέτες εν ενεργεία
Κατηγορία:Πρωθυπουργοί της Γρενάδας
Απόλυχνος Ηρακλείου

Ο **Απόλυχνος** είναι οικισμός της κοινότητας Γαλιάς του δήμου Φαιστού και της τέως Επαρχίας Καινουργίου στην Περιφερειακή Ενότητα Ηρακλείου της Κρήτης.

## Γεωγραφία
Ο Απόλυχνος είναι ημιορεινός οικισμός στο νοτιοδυτικό τμήμα του νομού Ηρακλείου. Βρίσκεται στην έξοδο μικρού φαραγγιού, σε μικρό υψίπεδο νότια του Ψηλορείτη, λίγο βορειότερα των Μοιρών και σε μέσο σταθμικό υψόμετρο 260. Απέχει 57 χλμ. περίπου ΝΔ. του Ηρακλείου.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1925 και προσαρτήθηκε στην κοινότητα Γαλλιάς (Γαλιάς) του νομού Ηρακλείου. Το 1994 αποσπάστηκε από την κοινότητα Γαλιάς και προσαρτήθηκε στον δήμο Μοιρών. Με το ΦΕΚ 87Α - 07/06/2010 αποσπάστηκε από τον δήμο Μοιρών και προσαρτήθηκε στον δήμο Φαιστού.
## Ιστορικά στοιχεία
Πρώτη αναφορά του οικισμού γίνεται σε έγγραφο του 1248 με την ονομασία *Apolchino*, ως φέουδο της αρχιεπισκοπής Κρήτης κατά την Βυζαντινή εποχή. Επίσης αναφέρεται σε έγγραφο του 1369, όπου ο Cladus Sterioni έκανε έναν πέτρινο μύλο στο χωριό *Ypolichno*. Επίσης γίνεται αναφορά από τον Καστροφύλακα το 1583 με 100 κατοίκους ως *Ippolighno* και με την ίδια ονομασία από τον Βασιλικάτα το 1630.
## Αξιοθέατα
*Η εκκλησία του Αγίου Παντελεήμονα στη βόρεια είσοδο του οικισμού, σε τοποθεσία με τρεχούμενα νερά και πέτρινες βρύσες
*Το μικρό φαράγγι του Απολύχνου
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, εκδ. 1963 (ΠΛ)
*Οργανισμός εκδόσεων «Ελλάδα», χάρτες (εκδ. Βαρελάς)
*Περιοδικό «Διακοπές», εκδ. Δ.Ο.Λ.,  2010
*eetaa.gr

Κατηγορία:Δήμος Φαιστού
Κατηγορία:Χωριά της περιφερειακής ενότητας Ηρακλείου
Φερνάν Γκοντέρ

[αριστερά|μικρογραφία|Ο Φερνάν Γκοντέρ κατά τους [Θερινοί Ολυμπιακοί Αγώνες 1906|Θερινούς Ολυμπιακούς Αγώνες 1906 στην Αθήνα.]]

Ο **Φερνάν Γκοντέρ** (**, γενν. 12 Ιουνίου 1883, Μπορντώ, Γαλλία - 10 Μαρτίου 1969, Τοναί-Σαράντ, Γαλλία) ήταν Γάλλος αθλητής του άλματος επί κοντώ και του άλματος εις μήκος. Συμμετείχε εκπροσωπώντας τη Γαλλία στους Θερινούς Ολυμπιακούς Αγώνες 1906, στην Αθήνα και στους Θερινούς Ολυμπιακούς Αγώνες 1912, στη Στοκχόλμη.

## Βιογραφικά Στοιχεία
Ο Φ. Γκοντέρ κατέκτησε το χρυσό μετάλλιο στη Μεσολυμπιάδα του 1906 στην Αθήνα, στο αγώνισμα του άλματος επί κοντώ. Επίσης, κατέλαβε τη δέκατη πέμπτη θέση στους Θερινούς Ολυμπιακούς Αγώνες 1912, στη Στοκχόλμη, με νικητή τον Αμερικανό Χάρρυ Μπάμπκοκ. Ήταν πρωταθλητής Γαλλίας κατά τα έτη 1904, 1905, 1913 και 1914, και τερμάτισε δεύτερος το 1912

## Παραπομπές


Κατηγορία:Γάλλοι αθλητές
Κατηγορία:Γάλλοι Ολυμπιονίκες
Κατηγορία:Γάλλοι αθλητές του στίβου
Δίφρος

Ο **δίφρος** (αγγλ. diphros), ή ***οκλαδίας***, είναι αρχαιοελληνικού ρυθμού ξύλινο **σκαμνί** χωρίς πλάτη, με τέσσερα *γυριστά* και *κυρτωμένα* πόδια. Ήταν εύκολα μεταφερόμενο και έτσι σε κοινή χρήση. Σύμφωνα με τον Αθήναιο, οι δίφροι θεωρούνταν απλά καθίσματα -συγκριτικά με τους θρόνους και τους κλισμούς- οι οποίοι διέθεταν πλάτη, αν και εικάζεται ότι υπήρχαν και πολυτελείς εκδοχές του συγκεκριμένου επίπλου. 

Οι θεοί του Ολύμπου παρουσιάζονται να κάθονται σε δίφρους στη ζωφόρο του Παρθενώνα και οι γυναίκες τους χρησιμοποιούσαν στο σπίτι, ενώ ο αναδιπλούμενος δίφρος ονομαζόταν *δίφρος οκλαδίας.* 
 
Ως προς την κατασκευή τους και λόγω της καμπύλης μορφής των ξύλων, εικάζεται ότι οι τεχνίτες κύρτωναν -εκ προθέσεως- νεαρά και εύκαμπτα κλαδιά σε δένδρα (λ.χ. δρυς), που όταν μεγάλωναν διατηρούσαν την επιθυμητή καμπύλη φόρμα. Αυτή η τεχνική της κατασκευής τέτοιων επίπλων που είχαν υποστεί μεθοδευμένη πρόκαμψη φαίνεται ότι ήταν γνωστή και διαδεδομένη πρακτική στην αρχαία Ελλάδα ίσως και παλαιότερα, π.χ. Μυκηναϊκός πολιτισμός. 

Σήμερα αρκετές ελληνικές και ξένες εταιρείες παραγωγής επίπλων επιχειρούν να παράξουν κλασικού ρυθμού έπιπλα - καθίσματα (σκαμπό ή σκαμνιά), που ομοιάζουν αρκετά σε στυλ με τον αρχαιοελληνικό *δίφρο*.

## Διαβάστε επίσης
* Εγχειρίδιο Ελληνικής Τέχνης https://books.google.com/books?id=qtxPAAAAMAAJ&q=Diphros&dq=Diphros&pgis=1 της Gisela MA Richter
* Hesperia https://books.google.com/books?id=Y_UrAAAAMAAJ&q=Diphros&dq=Diphros&pgis=1 από την Αμερικανική Σχολή Κλασικών Σπουδών στην Αθήνα
* Δίφρος (έπιπλα) http://www.britannica.com/eb/topic-164519/diphros Encyclopædia Britannica
* Έπιπλα Αρχαίας Ελλάδας http://www.richeast.org/htwm/Greek/Furniture.html του A. Whitham
* Ο Δαίδαλος και οι καταβολές της ελληνικής τέχνης https://books.google.com/books?id=Z-ogyZATkXMC&pg=PA257&dq=Pausanias+diphros&sig=dCc_tvyXwWqwC-P9ce6-NxhUDos#PPA258,M1 της Sarah P. Morris
* Diphros στις Εικόνες Google

## Παραπομπές


Κατηγορία:Πολιτισμός στην αρχαία Ελλάδα
Κατηγορία:Έπιπλα
Κατηγορία:Ξύλο
Χουάν Γκαρθία-Μαργάγιο ι Γκαρθία

Ο **Χουάν Γκαρθία-Μαργάγιο ι Γκαρθία** (ισπανικά: *Juan García-Margallo y García*, 12 Ιουλίου 1839 - 28 Οκτωβρίου 1893) ήταν ένας ανώτατος αξιωματικός του Ισπανικού Στρατού Ξηράς.

## Βιογραφικά στοιχεία
Γεννήθηκε στις 12 Ιουλίου 1839 στην πόλη Μοντάντσεθ της Επαρχίας του Κάθερες. Εντάχθηκε στον Ισπανικό Στρατό Ξηράς τη δεκαετία του 1850, φθάνοντας στο βαθμό του υπολοχαγού το 1858. Το 1859 εντάχθηκε στις στρατιωτικές δυνάμεις που πολέμησαν στον Πόλεμο της Αφρικής, κατά τον οποίο τραυματίστηκε, αλλά ξεχώρισε στο πεδίο της μάχης.

Διετέλεσε κυβερνήτης της Μελίγια, αναλαμβάνοντας τη διοίκηση στις 30 Σεπτεμβρίου του 1891, παραμένοντας στη θέση αυτή μέχρι το 1893. Ο Μαργάγιο προήχθη αργότερα σε στρατηγό. Μετά από μια επίθεση από τους ιθαγενείς κατοίκους του Ριφ, παγιδεύτηκε στο οχυρό *Καμπρερίθας Άλτας*, όπου σκοτώθηκε κατά τη διάρκεια των μαχών στις 28 Οκτωβρίου (Πόλεμος του Μαργάγιο).

Τα λείψανά του βρίσκονται στο Πάνθεον Μαργάγιο, στο Δημοτικό Κοιμητήριο της Αμώμου Σύλληψης της Μελίγια. Ο Χουάν Γκαρθία-Μαργάγιο ι Γκαρθία ήταν προπάππους του υπουργού Χοσέ Μανουέλ Γκαρθία-Μαργάγιο.

## Παραπομπές

## Βιβλιογραφία
* 
* 

Κατηγορία:Ισπανοί στρατιωτικοί
Μαρία Καραγιώργη-Γυφτοδήμου

Η **Μαρία Καραγιώργη-Γυφτοδήμου** (*το γένος Αγριγιαννάκη*) (Μηλιές 23 Δεκεμβρίου 1918 - 20 Μαΐου 2012) ήταν Ελληνίδα συγγραφέας, αγωνίστρια της Αριστεράς, και βουλευτής της ΕΔΑ το 1963 και το 1964.

Τελείωσε το Γυμνάσιο Βόλου και το 1936 γράφτηκε στη Φιλοσοφική Σχολή του Αριστοτελείου Πανεπιστημίου. Συμμετείχε σε αντιδικτατορικές εκδηλώσεις, συνελήφθηκε και εξορίστηκε στην Κίμωλο όπου γνώρισε τον μετέπειτα σύζυγό της Κωνσταντίνο Καραγιώργη. Έλαβε ενεργά μέρος στην Εθνική Αντίσταση και εκτοπίστηκε κατά τη διάρκεια του Εμφυλίου. Εκλέχθηκε βουλευτής Μαγνησίας το 1963 και το 1964 με την ΕΔΑ. Κατά τη διάρκεια της δικτατορίας συνελήφθηκε και φυλακίστηκε. Άφησε σημαντικό συγγραφικό έργο. Απεβίωσε στις  20 Μαΐου 2012 σε ηλικία 94 ετών

## Παραπομπές


Κατηγορία:Έλληνες βουλευτές
Κατηγορία:Βουλευτές εκλεγμένοι με την ΕΔΑ
Πρωτάθλημα καλαθοσφαίρισης Β΄ εθνικής κατηγορίας ανδρών 1976-1977

Το **πρωτάθλημα καλαθοσφαίρισης Β΄ εθνικής κατηγορίας ανδρών 1976-77** διεξήχθη σε δυο ομίλους (νότου-βορρά) δέκα ομάδων έκαστος, με τον πρωταθλητή κάθε ομίλου να κερδίζει την απευθείας άνοδο στην Α΄ Εθνική κατηγορία.

To πρωτάθλημα έληξε αρχές Μαΐου 1977 και πρωταθλητές αναδείχθηκαν το Μαρούσι (Νότιος Όμιλος) και η ΧΑΝΘ (Βόρειος Όμιλος).

Συμμετείχαν: 

**Νότιος Όμιλος**: Μαρούσι, Έσπερος Καλλιθέας, Εθνικός Π., Παγκράτι, Ηλυσιακός, Ιωνικός ΝΦ, ΕΑ Πατρών, Ηράκλειο, Κολοσσός, Παναχαϊκή.

**Βόρειος Όμιλος**: ΧΑΝΘ, Αναγέννηση, Έσπερος, ΒΑΟ, Πιερικός, Απόλλων, Ολυμπιακός Βόλου, Νίκη Βόλου, ΕΑ Λαρίσης, ΓΣ Λαρίσης.

## Παραπομπές


Κατηγορία:Β εθνική κατηγορία καλαθοσφαίρισης ανδρών
Πρωταθλημα Ελλαδος Β Ανδρων 1976 1977
Πρωταθλημα Ελλαδος Β Ανδρων 1976 1977
Sex on the Beach (κοκτέιλ)

δεξιά|χωρίς-πλαίσιο
Το **Sex on the Beach** (μετάφραση: *Συνουσία στην Παραλία*) είναι ένα αλκοολούχο ποτό που περιέχει βότκα, σναπς ροδάκινου, χυμό πορτοκαλιού και χυμό κράνμπερι. Είναι επίσημο κοκτέιλ της Διεθνούς Ένωσης Μπάρμεν.

## Γενικοί τύποι
Υπάρχουν δύο γενικοί τύποι κοκτέιλ:

* Το επίσημο κοκτέιλ της Διεθνούς Ένωσης Μπάρμεν αποτελείται από βότκα, σναπς ροδάκινου, χυμό πορτοκαλιού και χυμό βατόμουρου.
* Ο επίσημος οδηγός του Mr. Boston Official Bartender's Guide του 2008 (67η έκδοση) παρέχει μια εναλλακτική συνταγή από βότκα, λικέρ σαμπόρ, λικέρ πεπόνι μιντόρι, χυμό ανανά και χυμό κράνμπερι.

Το ποτό φτιάχνεται με πάγο σε ψηλό ποτήρι και γαρνίρεται με μια φέτα πορτοκάλι. Μερικές φορές αναμειγνύονται σε μικρότερες ποσότητες και σερβίρονται ως σφηνάκι.

## Παραλλαγές
Ορισμένες παράγωγες παραλλαγές έχουν τα δικά τους ονόματα:

* Ένα "sex in the driveway" είναι ένα sex on the beach με χυμό πορτοκάλι και χυμό κράνμπερι να έχουν αντικατασταθεί με μπλε κουρασάο και Sprite.
* Το "Woo Woo" είναι το Sex on the Beach χωρίς χυμό πορτοκαλιού.

* Η παραλλαγή χωρίς αλκοόλ αναφέρεται μερικές φορές ως "Safe Sex on the Beach", "Cuddles on the Beach" ή "Virgin(s) on the Beach".

## Παραπομπές

## Εξωτερικοί σύνδεσμοι

* Επίσημη συνταγή κοκτέιλ IBA 
Κατηγορία:Κοκτέιλ
Ιωάννης Ιντζές

Ο **Ιωάννης Ιντζές** (Ναύπακτος, 1905 - Αθήνα, 9 Νοεμβρίου 1961) ήταν Έλληνας δικηγόρος και βουλευτής.

Γεννήθηκε στη Ναύπακτο, σπούδασε Νομική και εργάστηκε ως δικηγόρος στην Αθήνα. Εκλέχθηκε βουλευτής στις εκλογές του 1952, του 1956, του 1958 και του 1961. Σκοτώθηκε στις 9 Νοεμβρίου 1961 σε τροχαίο δυστύχημα, σε ηλικία 56 ετών.

## Παραπομπές


Κατηγορία:Έλληνες βουλευτές
Πρωτάθλημα καλαθοσφαίρισης Β΄ εθνικής κατηγορίας ανδρών 1977-1978

Το **πρωτάθλημα καλαθοσφαίρισης Β΄ εθνικής κατηγορίας ανδρών 1977-78** διεξήχθη σε δυο ομίλους (νότου-βορρά) δώδεκα ομάδων έκαστος, με τους δύο πρώτους κάθε ομίλου να κερδίζουν την άνοδο στην Α΄ Εθνική κατηγορία (λόγω της αύξησης των ομάδων της Α' Εθνικής από δώδεκα σε δεκατέσσερις από την περίοδο 1978-79).

Πρωταθλητές αναδείχθηκαν ο Έσπερος Καλλιθέας (Νότιος Όμιλος) και ο Ηρακλής (Βόρειος Όμιλος).

Η τελική κατάταξη των ομάδων: 

**Νότιος Όμιλος**: Έσπερος Καλλιθέας, Τρίτων, Εθνικός Π., ΑΟ Ζωγράφου, Παγκράτι, Ηλυσιακός, Ιωνικός ΝΦ, ΕΑ Πατρών, Ολυμπιάς, Ηράκλειο, Εργοτέλης, Δωριεύς.

**Βόρειος Όμιλος**: Ηρακλής, Δημόκριτος, ΓΣ Λαρίσης, Έσπερος, Νίκη Βόλου, ΒΑΟ, Πιερικός, Πανσερραϊκός, Αναγέννηση, ΓΣ Βόλου, Γαλαξίας, Αρχέλαος.

## Παραπομπές


Κατηγορία:Β εθνική κατηγορία καλαθοσφαίρισης ανδρών
Πρωταθλημα Ελλαδος Β Ανδρων 1977 1978
Πρωταθλημα Ελλαδος Β Ανδρων 1977 1978
Στέφανος Πετράκης

Ο **Στέφανος Πετράκης** (17  Δεκεμβρίου 1924 – 8 Μαΐου 2022) ήταν πρωταθλητής του στίβου στα 100μ., στα 200μ. και στη σκυταλοδρομία 4Χ100.

Κέρδισε μετάλλια σε Μεσογειακούς Αγώνες και σε τέσσερις Βαλκανικούς Αγώνες τη δεκαετία του 1950. Επίσης πήρε μέρος στους Ολυμπιακούς Αγώνες, στο Λονδίνο, το 1948, και στο Ελσίνκι, το 1952.

## Βιογραφικό
Ο Στέφανος Πετράκης γεννήθηκε στην Αθήνα το 1924 και ήταν αθλητής του Παναθηναϊκού.

Κέρδισε το πρώτο χρυσό μετάλλιο στα 100μ., σε Πανελλήνιους Αγώνες, το 1948, με χρόνο 11.3. Στο ίδιο αγώνισμα ήταν πρώτος και στους Πανελλήνιους Αγώνες το 1950 και το 1952. Στα 200μ. ήταν πρωταθλητής Ελλάδας τέσσερις φορές: το 1951, το 1952, το 1953 και το 1955. Επίσης υπήρξε πρωταθλητής Ελλάδας με την ομάδα σκυταλοδρομίας του Παναθηναϊκού.

Στους πρώτους Μεσογειακούς Αγώνες, που διεξήχθησαν στην Αλεξάνδρεια, το 1951, κατέκτησε το χρυσό μετάλλιο στα 100 μ., με επίδοση 10.9 και το αργυρό μετάλλιο στη σκυταλοδρομία 4Χ100, μαζί με τους Τσολάκη, Βεντλίκο και Σύλλη. Στους ίδιους αγώνες ήταν έκτος στα 200 μ. Στους Μεσογειακούς Αγώνες της Βαρκελώνης, το 1955, κέρδισε και πάλι το αργυρό μετάλλιο στη σκυταλοδρομία 4Χ100, αυτή τη φορά μαζί με τους Γεωργόπουλο, Κηπουρό και Τσαλαμανιό ενώ στα 200 μ. κατέκτησε ξανά την έκτη θέση.

Στους Βαλκανικούς Αγώνες που διεξήχθησαν στην Αθήνα, το 1953, ήταν πρώτος στα 200μ. με χρόνο 22,6. Στις επόμενες δύο διοργανώσεις, στο Βελιγράδι, το 1954, και στην Κωνσταντινούπολη, το 1955, ήταν δεύτερος. Στους Βαλκανικούς Αγώνες το 1959, στο Βουκουρέστι, κέρδισε το χάλκινο μετάλλιο στα 100 μ.

Πήρε μέρος στους Ολυμπιακούς το 1948 στο Λονδίνο και το 1952 στο Ελσίνκι στα 100, 200 και 4χ100μ στους προκριματικούς γύρους.

Διετέλεσε επί πολλά χρόνια (1964-1967, 1975-1986) δημοτικός σύμβουλος και Πρόεδρος του Δημοτικού Συμβουλίου (1975-1976 και 1979-1982), στο Δήμο Περιστερίου. 

## Παραπομπές


Κατηγορία:Έλληνες αθλητές δρόμων ταχύτητας
Κατηγορία:Αθλητές στίβου ΠΑΟ
Τρομοκρατική επίθεση στη Στοκχόλμη (2017)

Στις 7 Απριλίου 2017 στο **κέντρο της [[Στοκχόλμη]]ς έλαβε χώρα τρομοκρατική επίθεση** με πέντε νεκρούς και δεκατέσσερις τραυματίες.  

Ένας 39χρονος Ουζμπέκος, του οποίου η αίτηση για παροχή ασύλου είχε απορριφθεί από τις σουηδικές αρχές, έκλεψε ένα φορτηγό και το οδήγησε με ταχύτητα στο πεζόδρομο Drottninggatan, στο κέντρο της σουηδικής πρωτεύουσας, χτυπώντας ανθρώπους που βρίσκονταν εκεί. Τελικά το φορτηγό κατέληξε σε ένα πολυκατάστημα και ο 39χρονος αρχικά διέφυγε αλλά συνελήφθη αργότερα. Ο δράστης πριν την επίθεση είχε δηλώσει πίστη στο Ισλαμικό Κράτος. 

## Η τρομοκρατική επίθεση
Η επίθεση πραγματοποιήθηκε στις 14.53 τοπική ώρα. Ο 39χρονος Ραχκμάτ Ακίλοφ (Rakhmat Akilov), ο οποίος είχε πάει στη Σουηδία από το Ουζμπεκιστάν το 2014, και η αίτησή του για παροχή ασύλου είχε απορριφθεί, έκλεψε ένα φορτηγό στην οδό Adolf Fredriks kyrkogata, στο κέντρο της Στοκχόλμης και  στη συνέχεια το οδήγησε στο πεζόδρομο Drottninggatan, όπου διήνησε 500μ. προσπαθώντας να χτυπήσει όσον το δυνατόν περισσότερους περαστικούς. Η πορεία του φορτηγού σταμάτησε όταν έπεσε πάνω στο πολυκατάστημα Åhléns City. Ο Ακίλοφ διέφυγε αλλά συνελήφθη μερικές ώρες αργότερα. Μέσα στο φορτηγό βρέθηκε μια αυτοσχέδια βόμβα που δεν είχε εκραγεί.

### Τα θύματα
Κατά την τρομοκρατική επίθεση έχασαν τη ζωή τους τέσσερις άνθρωποι: ένα κοριτσάκι 11 ετών και μια γυναίκα 69 ετών από τη Σουηδία, μια γυναίκα 31 ετών από το Βέλγιο και ένας άνδρας 41 ετών από τη Μεγάλη Βρετανία. Επίσης υπήρχαν δεκαπέντε τραυματίες από τους οποίους οι εννιά ήταν σε σοβαρή κατάσταση. Τρεις εβδομάδες μετά την επίθεση πέθανε μια 69χρονη Σουηδέζα, δημοτική σύμβουλος στο Τρολχάταν, που είχε τραυματιστεί κατά την επίθεση. 

## Παραπομπές
 

Στοκχόλμη
Κατηγορία:Κοινωνία της Σουηδίας
Μακαρεύς της Ρόδου

Στην Αρχαία ελληνική μυθολογία ο **Μακαρεύς της Ρόδου** (μεταφράζεται ως *"χαρούμενος"*), ένας από τους Ηλιάδαι ήταν γιος της Νύμφης Ρόδου και του υπέρτατου θεού Ηλίου. Ο Μακαρεύς και οι αδελφοί του Τρίωψ, Ακτίς και Κάνδαλος ζήλευαν τον αδελφό τους Τέναγη για την εξυπνάδα του και την τέχνη του, τον σκότωσαν και δραπέτευσαν από το νησί. Οι δύο μεγαλύτεροι αδελφοί τους Όχιμος και Κέρκαφος που δεν συμμετείχαν στην δολοφονία παρέμειναν στο νησί της Ρόδου. Ο ίδιος ο Μακαρεύς δραπέτευσε βόρεια και κατέληξε στο σημερινό νησί Λέσβος, το κατέλαβε μαζί με πολλά γειτονικά νησιά και έγινε βασιλιάς. Ο Μακαρεύς πάντρεψε την κόρη του Μήθυμνα με τον Λέσβο επώνυμο του νησιού, γιο του Λαπίθη και εγγονό του θεού Αιόλου, η Μήθυμνα έγινε επώνυμη στην πόλη Μήθυμνα Λέσβου. Απέκτησαν δυο γιους τους Ικετάονα και Υψίπυλο, τους θανάτωσε ο Αχιλλέας την εποχή που πολιορκούσε την πόλη των Μηθύμνων. Οι άλλες κόρες του Μακαρέως έγιναν επώνυμες πόλεων της νήσου Λέσβου όπως Μυτιλήνη, Αγαμήδη, Άντισσα, Αρίσβη και Ίσσα.
Οι γιοι του Μακαρέως ηγήθηκαν στον οικισμό των γειτονικών νησιών, ο Κυδρόλαος την Σάμο, ο Νέανδρος την νήσο Κως, ένας άλλος ανώνυμος γιος του την Χίο, ο Λεύκιππος επέστρεψε στην Ρόδο. Ένας άλλος γιος του Μακαρέως ήταν ο Ερεσός, επώνυμος της πόλης Ερεσός Λέσβου.

## Παραπομπές



## Πηγές

*Diodorus Siculus, The Library of History translated by Charles Henry Oldfather. Twelve volumes. Loeb Classical Library. Cambridge, Massachusetts: Harvard University Press; London: William Heinemann, Ltd. 1989.
*Diodorus Siculus, Bibliotheca Historica. Vol 1-2. Immanel Bekker. Ludwig Dindorf. Friedrich Vogel. in aedibus B. G. Teubneri. Leipzig. 1888–1890. 
*Parthenius, Love Romances translated by Sir Stephen Gaselee (1882-1943), S. Loeb Classical Library Volume 69. Cambridge, MA. Harvard University Press. 1916. 
*Parthenius, Erotici Scriptores Graeci, Vol. 1. Rudolf Hercher. in aedibus B. G. Teubneri. Leipzig. 1858.
*Stephanus of Byzantium, Stephani Byzantii Ethnicorum quae supersunt, edited by August Meineike (1790-1870), published 1849. A few entries from this important ancient handbook of place names have been translated by Brady Kiesling. Online version at the Topos Text Project.

Κατηγορία:Βασιλείς της ελληνικής μυθολογίας
Κατηγορία:Πρόσωπα της ελληνικής μυθολογίας
Απομαρμά Ηρακλείου

Τα **Απομαρμά** είναι οικισμός της Κοινότητας Γέργερης του Δήμου Γόρτυνας και της τέως Επαρχίας Καινουργίου στην Περιφερειακή Ενότητα Ηρακλείου της Κρήτης.
## Γεωγραφία
Τα Απομαρμά είναι ημιορεινός οικισμός στο δυτικό τμήμα του νομού Ηρακλείου, κοντά στις νοτιοανατολικές υπώρειες του Ψηλορείτη και πάνω στην εθνική οδό Ηρακλείου-Φαιστού (Ε 95), σε μέσο σταθμικό υψόμετρο 330. Απέχει 38 χλμ. περίπου ΝΔ. του Ηρακλείου.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1925 και προσαρτήθηκε στην κοινότητα Γέργερης (Γαλιάς) του νομού Ηρακλείου. Το 1990 αποσπάστηκε από την κοινότητα Γέργερης και προσαρτήθηκε στον δήμο Ρούβα. Με το ΦΕΚ 87Α - 07/06/2010 αποσπάστηκε από τον δήμο Ρούβα και προσαρτήθηκε στον δήμο Γόρτυνας.
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, εκδ. 1963 (ΠΛ)
*Οργανισμός εκδόσεων «Ελλάδα», χάρτες (εκδ. Βαρελάς)
*Περιοδικό «Διακοπές», εκδ. Δ.Ο.Λ.,  2010
*Google Earth
*eetaa.gr
## Εξωτερικοί σύνδεσμοι
*https://www.youtube.com/watch?reload=9&v=wUlvThpwCQ0

Κατηγορία:Δήμος Γόρτυνας
Κατηγορία:Χωριά της περιφερειακής ενότητας Ηρακλείου